Dominik Frajkor

Dominik Frajkor (* 4. október 1985)Five Elements, s.r.o. : PaedDr. Dominik Frajkor. In:  je slovenský komunálny politik a bývalý podnikateľ, ktorý od 18. novembra 2021 pôsobí ako primátor mesta Sečovce.

 Štúdium a profesijná kariéra 
Od 7. augusta 2014 do 19. júla 2021 pôsobil ako konateľ spoločnosti Five Elements, s.r.o.Výpis z Obchodného registra Okresného súdu Košice I, oddiel Sro, vložka číslo 1553/V [online]. Bratislava : Ministerstvo spravodlivosti Slovenskej republiky, 2021-10-26 [cit. 2021-10-26]. Dostupné online. Táto spoločnosť v roku 2014 od mesta Sečovce odkúpila a v rokoch 20182021 kompletne zrekonštruovala komplex piatich bytových domov medzi Bačkovskou a Komenského ulicou, ktorému dala historicky inšpirovaný názov Panský dvor.

 Politická činnosť 
 Komunálne voľby 2021 
18. marca 2021 príslušníci Národnej kriminálnej agentúry Prezídia Policajného zboru zadržali vtedajšieho primátora Jozefa Gamráta, ktorého vzápätí vyšetrovateľ obvinil z trestného činu prijímania úplatku. Vzhľadom na tieto skutočnosti sa Gamrát 25. marca vzdal mandátu a na primátorskom poste ho – ako zástupca primátora – dočasne nahradil poslanec Mestského zastupiteľstva mesta Sečovce Peter Havrila, ktorý pracoval ako majster Prevádzky vodovodov a kanalizácií Sečovce, strediska so sídlom na Štúrovej ulici 493/11 patriaceho pod Východoslovenskú vodárenskú spoločnosť, a.s.Kronika mesta Sečovce, zápis za rok 2019, kpt. 2.2 Priemysel a energetika.

Na základe rozhodnutia predsedu Národnej rady Slovenskej republiky č. 235/2021 Z. z. z 8. júna 2021 o vyhlásení volieb do orgánov samosprávy obcí boli, okrem iných obcí, v Sečovciach určené doplňujúce voľby primátora na 23. októbra 2021.Rozhodnutie predsedu Národnej rady Slovenskej republiky č. 235/2021 Z. z. o vyhlásení volieb do orgánov samosprávy obcí. Zbierka zákonov Slovenskej republiky. Ročník 2021, vyhlásené 10. 06. 2021. Dostupné online [PDF online]. [cit. 2021-10-26]. Frajkor sa do týchto volieb zapojil ako kandidát bez politickej príslušnosti, pričom jeho súpermi bola niekdajšia primátorka a súčasná poslankyňa Mestského zastupiteľstva mesta Sečovce Monika Bérešová, administratívny pracovník Lukáš Harhaj, Peter Havrila a asistentka reštaurátora a bývalá zamestnankyňa mesta Sečovce Lýdia Vereščáková (všetci kandidujúci bez politickej príslušnosti).Zoznam zaregistrovaných kandidátov pre voľby primátora mesta Sečovce [PDF online]. [Sečovce] : [Mestský úrad v Sečovciach], 2021-09-06 [cit. 2021-10-26]. Dostupné online . Volieb sa zúčastnilo 2 172 (33,8 %) voličov zapísaných v zozname voličov, pričom Frajkor získal 615 platných hlasov (Bérešová získala 576, Harhaj 491, Havrila 376 a Vereščáková 108 platných hlasov), pričom najväčší náskok dosiahol v okrsku č. 1 (t. j. Kochanovce a juhovýchodná časť SečoviecVolebné miestnosti [PDF online]. [Sečovce] : [Mestský úrad v Sečovciach], 2021-07-29 [cit. 2021-10-26]. Dostupné online .) a zvíťazil tiež v okrskoch č. 2 (Obchodná ulica a severná časť Sečoviec), 5 (južná časť Sečoviec) a 6 (Okružná ulica).Výsledky volieb primátora mesta konané dňa 23. 10. 2021 [PDF online]. Sečovce : Mesto Sečovce, [2021-10-24] [cit. 2021-10-26]. Dostupné online .TASR. Sečovce majú po voľbách nového primátora [online]. In Korzár Dolný Zemplín. 2021-10-24 [cit. 2021-10-26]. Dostupné online.

 Prvé funkčné obdobie (20212022) 
Frajkor bol vymenovaný za primátora na piatom zasadnutí Mestského zastupiteľstva mesta Sečovce 18. novembra 2021.

 Komunálne voľby 2022 
O rok Frajkor kandidoval do funkcie primátora mesta Sečovce už v riadnych voľbách do orgánov samosprávy mesta, znova ako nezávislý kandidát, no s podporou strán HLAS – sociálna demokracia, SMER – sociálna demokracia, SME RODINA a Kresťanskodemokratického hnutia. Získal 1 714 (54,42 %) hlasov pri voličskej účasti 50,33 %.

 Druhé funkčné obdobie (od 2022) 
Pod vedením primátora Frajkora bola zriadená Mestská polícia Sečovce, ktorá začala svoju činnosť 1. januára 2023 a jej príslušníci boli prvýkrát služobne nasadení pri zabezpečovaní verejného poriadku počas osláv Nového roka. Mestská polícia vznikla na základe všeobecne záväzného nariadenia mesta Sečovce (VZN) č. 4/2022 o zriadení mestskej polície, ktoré schválilo ešte predošlé Mestské zastupiteľstvo mesta Sečovce (MsZ) uznesením č. 49/2022 zo 7. júla 2022, no podrobnosti jej organizácie upravilo VZN č. 5/2022 o mestskej polícii Sečovce schválené uznesením č. 84/2022 z 12. decembra 2022.  Ako stanica mestskej polície slúži zrekonštruovaná budova bývaleho pracoviska základnej umeleckej školy nachádzajúca sa na Námestí sv. Cyrila a Metoda 144/44, pričom policajný útvar mal pri svojom vzniku šesť policajtov a dve policajtky, poverený riadením novo zriadenej mestskej polície bol Mgr. Jindřich Sosna (rozhlasová relácia Rádia Regina)

 Referencie 

 Externé odkazy 
 Propagačný interview na spravodajskom portáli MY Dolný Zemplín (30. júl 2021)
 Propagačná stránka na sociálnej sieti Facebook

Kategória:Slovenskí podnikatelia
Kategória:Primátori slovenských miest
Kategória:Absolventi Vysokej školy DTI
Kategória:Osobnosti zo Sečoviec